18. ΝΟΜΟΘΕΤ. ΔΙΑΤΑΓΜΑ υπ’ αριθ. 925 της 14/21 Ιουλ. 1971 (ΦΕΚ Α΄ 146) Περί ισοβίου βοηθήματος των οικογενειών Αρχιερέων. ΄Αρθρ.1.-1.Γονείς υπερβάντες το 70όν έτος της ηλικίας των ως και άγαμοι αδελφαί θανόντων Αρχιεπισκόπων, Αρχιερέων και βοηθών Επισκόπων, εφ’ όσον δεν κέκτηνται εισόδημα εξ οιασδήποτε ετέρας πηγής ανώτερον των 3.000 μηνιαίως, δικαιούνται, κατά την εν τη συνταξιοδοτική νομοθεσία των δημοσίων υπαλλήλων καθοριζομένην σειράν διαδοχής εν τη συντάξει, εις ισόβιον μηνιαίον βοήθημα ίσον προς το 30% του εκάστοτε βασικού μισθού του εκδημούντος ιεράρχου. 2.Τα βοηθήματα περί ων το παρόν Ν.Δ/μα καταβάλλονται υπό του Οργανισμού Διοικήσεως και Διαχειρίσεως της Εκκλησιαστικής Περιουσίας (ΟΔΔΕΠ) εξαιρέσει των βοηθημάτων των οικογενειών των Αρχιερέων και βοηθών Επισκόπων, α)του Αρχιερατικού Συνδέσμου Κρήτης, άτινα καταβάλλονται υπό του οικείου Οργανισμού διαχειρίσεως Μοναστηριακής Περιουσίας Κρήτης (Ο.Δ.Μ.Π.) και β)του Αρχιερατικού Συνδέσμου Δωδεκανήσου, άτινα καταβάλλονται υπό του Ελληνικού Δημοσίου. Άρθρ.2.–1.Το κατά το προηγούμενον άρθρον βοήθημα είναι πληρωτέον από της επιούσης του θανάτου του εκκλησιαστικού λειτουργού ή εν περιπτώσει μεταβιβάσεως τούτου, από τον δικαιωθέντα τούτου, πατέρα του εκκλησιαστικού λειτουργού, εις την λοιπήν πατρικήν οικογένειαν, από της επιούσης του θανάτου του πατρός. 2.Εν ουδεμιά περιπτώσει επιτρέπεται ν’ αναγνωρισθή αναδρομικώς η πληρωμή του περί ου το παρόν Ν.Δ./μα βοηθήματος δια χρονικόν διάστημα πέραν του έτους από της πρώτης του μηνός καθ’ ον εκδίδεται η σχετική πράξις κανονισμού του. Άρθρ.3.–1.Η αναγνώρισις και πληρωμή των εις βάρος του Δημοσίου καταβαλλομένων βοηθημάτων διέπονται υπό των διατάξεων των αφορωσών εις τας συντάξεις των πολιτικών υπαλλήλων, τα δε καταβαλλόμενα εις βάρος του ΟΔΔΕΠ και του ΟΔΜΠ Κρήτης αναγνωρίζονται δια σχετικής πράξεως του αρμοδίου οργάνου των Οργανισμών τούτων. 2.Δια παν μη ρυθμιζόμενον υπό του παρόντος Ν.Δ/τος θέμα ανάλογον εφαρμογήν έχουν αι διατάξεις αι ρυθμίζουσαι το εις σύνταξιν δικαίωμα των πολιτικών δημοσίων υπαλλήλων. Άρθρ.4.–Εις τας διατάξεις του παρόντος Ν.Δ./τος υπάγονται και αι οικογένειαι των προ της ισχύος αυτού αποβιωσάντων Αρχιεπισκόπων Αρχιερέων και βοηθών Επισκόπων, ων η πληρωμή του βοηθήματος άρχεται από της ισχύος του παρόντος, εφ’ όσον η αναγνώρισης αύτη ζητηθή εγγράφως εντός ανατρεπτικής προθεσμίας ενός έτους από της ισχύος του παρόντος. Άρθρ.5.–Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 